stanford-oval/wikipedia huggingface dataset:
Taloudellinen determinismi

Taloudellinen determinismi on teoria, jonka mukaan talouden tapahtumat kulkevat tarkan kehityskulun mukaisesti. Tietty tapahtuma tuottaa sen mukaan aina samat seurausilmiöt. Taloudellinen determinismi yhdistetään yleensä Karl Marxiin ja hänen mukaansa nimettyyn marxilaiseen taloustieteeseen. Marxilaisuudessa keskeisiksi muutosmekanismeiksi historiankulussa on otettu pääoman tai luokkataistelun kehityskulut. Ennustettiin, että pääomien keskittyminen ja työväenluokan kurjistuminen johtaisi työväen vallankumoukseen. Tosin nykyiset akateemiset marxilaisen taloustieteen edustajat erottavat marxilaisen taloustieteen poliittisesta marxismista.
Sinopoli

| Sinopoli |
| --- | --- |
 Sinopoli
 Koordinaatit: 38°15′N, 15°56′E 
Valtio:  Italia
Alue:  Calabria
Metropolikaupunki:  Reggio Calabria
Pinta-ala:  
 – Kokonaispinta-ala:  25,22 km²
Väkiluku (31.12.2017)  (vakinaiset asukkaat):  2 042
 – Väestötiheys:  81 as./km²
 
 www.comune.sinopoli.rc.it 
Infobox OKVirheellinen NIMI-arvo: 
Sinopoli on kunta Etelä-Italiassa, Calabrian alueella, Reggio Calabrian metropolikaupungissa. Kunta sijaitsee Reggio Calabriasta 30 kilometriä koilliseen. Sinopolissa on runsaat 2 000 asukasta.
Aiheesta muualla

Kuvia tai muita tiedostoja aiheesta Sinopoli Wikimedia Commonsissa
Reggio Calabrian metropolikaupunki
Africo | Agnana Calabra | Anoia | Antonimina | Ardore | Bagaladi | Bagnara Calabra | Benestare | Bianco | Bivongi | Bova | Bova Marina | Bovalino | Brancaleone | Bruzzano Zeffirio | Calanna | Camini | Campo Calabro | Candidoni | Canolo | Caraffa del Bianco | Cardeto | Careri | Casignana | Caulonia | Ciminà | Cinquefrondi | Cittanova | Condofuri | Cosoleto | Delianuova | Feroleto della Chiesa | Ferruzzano | Fiumara | Galatro | Gerace | Giffone | Gioia Tauro | Gioiosa Ionica | Grotteria | Laganadi | Laureana di Borrello | Locri | Mammola | Marina di Gioiosa Ionica | Maropati | Martone | Melicucco | Melicuccà | Melito di Porto Salvo | Molochio | Monasterace | Montebello Jonico | Motta San Giovanni | Oppido Mamertina | Palizzi | Palmi | Pazzano | Placanica | Platì | Polistena | Portigliola | Reggio Calabria | Riace | Rizziconi | Roccaforte del Greco | Roccella Ionica | Roghudi | Rosarno | Samo | San Ferdinando | San Giorgio Morgeto | San Giovanni di Gerace | San Lorenzo | San Luca | San Pietro di Caridà | San Procopio | San Roberto | Sant’Agata del Bianco | Sant’Alessio in Aspromonte | Sant’Eufemia d’Aspromonte | Sant’Ilario dello Ionio | Santa Cristina d’Aspromonte | Santo Stefano in Aspromonte | Scido | Scilla | Seminara | Serrata | Siderno | Sinopoli | Staiti | Stignano | Stilo | Taurianova | Terranova Sappo Minulio | Varapodio | Villa San Giovanni
Thappad

| Thappad |
| --- | --- |

Ohjaaja:  Anubhav Sinha
Käsikirjoittaja:  Mrunmayee Lagoo Anubhav Sinha
Tuottaja:  Bhushan Kumar Krishan Kumar Anubhav Sinha
Säveltäjä:  Anurag Saikia
Kuvaaja:  Soumik Mukherjee
Leikkaaja:  Yasha Ramchandani
Pääosat:  Taapsee Pannu
Valmistustiedot
Valmistusmaa:  Intia
Tuotantoyhtiö:  Benaras Media Works T-Series
Levittäjä:  AA Films
Ensi-ilta:  28. helmikuuta 2020
Kesto:  142 min
Alkuperäiskieli:  hindi
Aiheesta muualla
IMDb 
Infobox OKNimi-testi OK: 
Thappad (suom. ”Läimäys”) on vuonna 2020 ensi-iltansa saanut intialainen hindinkielinen draamaelokuva, jonka on ohjannut Anubhav Sinha. Taapsee Pannu näyttelee aviomiehensä jättävää Amritaa tämän lyötyä häntä juhlissa.
66. Filmfare Awards -gaalassa Thappad sai 15 ehdokkuutta, mukaan lukien paras ohjaaja (Sinha), paras miessivuosa (Mishra) ja paras naissivuosa (Azmi). Se voitti seitsemän palkintoa, mukaan lukien paras elokuva ja paras naispääosa (Pannu), mikä teki siitä gaalan palkituimman elokuvan.
Näyttelijät

| 0 | 1 | 2 |
| --- | --- | --- |
|  Taapsee Pannu  | … |  Amrita Sabharwal (o.s. Sandhu)    |
|  Pavail Gulati  | … |  Vikram Sabharwal    |
|  Dia Mirza  | … |  Shivani Fonseca   |
|  Maya Sarao  | … |  Netra Jaisingh   |
|  Geetika Vidya Ohlyan  | … |  Sunita   |
|  Kumud Mishra  | … |  Sachin Sandhu   |
|  Ratna Pathak Shah  | … |  Sandhya Sandhu   |
|  Tanvi Azmi  | … |  Sulakshana Sabharwal   |
|  Ram Kapoor  | … |  Pramod Gujral   |
|  Naila Grewal  | … |  Swati Sandhu   |
|  Ankur Rathee  | … |  Karan Sandhu    |
|  Sushil Dahiya  | … |  Romesh Sabharwal   |
|  Nidhi Uttam  | … |  Kavita Sabharwal   |
|  Siddhant Karnick  | … |  Viraj Sabharwal   |
|  Manav Kaul  | … |  Rohit Jaisingh   |
|  Gracy Goswami  | … |  Sania Fonseca   |
|  Rohan Khurana  | … |  Priyan   |
|  Shantanu Ghatak  | … |  Subodh   |
|  Harssh A. Singh  | … |  Rajhans Jetley   |
|  Purnendu Bhattacharya  | … |  Thapar   |
|  Anil Rastogi  | … |  tuomari Jaisingh   |
Soundtrack

Kaikki sävellykset Anurag Saikia.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Ek Tukda Dhoop” | Raghav Chaitanya | 5.25 |  |  |  |  |  |  |
| 2. | ”Dancing In The Sun” | Sharvi Yadav | 3.49 |  |  |  |  |  |  |
| 3. | ”Hayo Rabba” | Suvarna Tiwari | 5.02 |  |  |  |  |  |  |
|  |  |  | 14.14 |  |  |  |  |  |  |
Arviot

The Times of India:
Filmfare:
Deccan Herald:
India Today:
The Indian Express:
Aiheesta muualla

Thappad Internet Movie Databasessa (englanniksi)
Stalinismin ja natsismin uhrien eurooppalainen muistopäivä

Stalinismin ja natsismin uhrien eurooppalainen muistopäivä on Euroopan parlamentin vuodesta 2009 tunnustama, vuosittain 23. elokuuta vietettävä muistopäivä totalitarististen hallitusten uhrien muistoksi. Päivämäärä on allekirjoittamispäivä 1939 Molotov–Ribbentrop -sopimuksesta, jota parlamentin puhemies Jerzy Buzek luonnehti vuonna 2010 "ihmiskunnan historian kahden pahimman totalitarismin muodon yhteenliittymäksi". Kannanotto pitää Neuvostoliiton kommunistisen stalinismin ja Saksan/Suur-Saksan kansallissosialismin, natsismin aikaisia joukkokarkotuksia, murhia ja orjuuttamisia sotarikoksina ja rikoksina ihmisyyttä vastaan sekä pyrkii vahvistamaan Euroopassa demokraattisia arvoja ja rauhaa.
Aiheesta muualla

Stalinismin ja natsismin uhrien eurooppalainen muistopäivä Hyväksytyt tekstit, Euroopan parlamentti
Steve Elkington

Steve Elkington (s. 8. joulukuuta 1962 Inverell, Australia) on australialainen golfammattilainen.
Elkington voitti PGA:n mestaruusturnauksen vuonna 1995. Hän sijoittui toiseksi Britannian avoimessa turnauksessa vuonna 2002 sekä PGA:n mestaruusturnauksessa vuonna 2005. Kaikkiaan hän voitti PGA-kiertueella 10 kertaa.
Sukur

Sukur
Sukur on perinnemaisema-alue Mandara-vuorilla, Nigerian koillisosassa. Siihen kuuluu päällikön eli Hidin palatsi, pengerretyt pellot ja kylä, jotka ovat säilyneet perinteisessä asussaan. Alueella on jäänteitä muinaisesta raudantuotannosta. Kokonaisuus on UNESCOn maailmanperintökohde.
Aiheesta muualla

Mandara Mountains  Homepage
Taula (tulen sytyttäminen)

Taula on taulakäävästä (Fomes fomentarius) saatava sytyke eli herkästi tuleen syttyvä tulentekotarvike, jota on ennen vanhaan käytetty tulen sytyttämisessä tuluksilla. Tähän viittaa myös sen tieteellinen nimi (lat. fomes: taula, sytyke).
Taulaa valmistettaessa käävän itiöemä ensin kuorittiin, sitten poistettiin pillit ja saatu käävänsisusta (malto) laitettiin likoamaan koivun­tuhka­lipeä­liuokseen pariksi päiväksi. Liotuksen jälkeen kostea käävänsisus nuijittiin ja kaulittiin levyiksi. Näistä taulalevyistä sitten otettiin sopivia paloja tulentekoon. Tulenteossa kipinällä on sytytetty taula ja sillä sitten jotakin isompaa sytykettä, esimerkiksi sytykerullaa tai pallomaiseksi pyöriteltyä heinä- tai katajanniinikasaa.
Taula kytee useita tunteja, ja sitä on vanhoina aikoina käytetty myös tulen siirtämiseen paikasta toiseen. Samanlaiseen tarkoitukseen on käytetty Suomessa arinakääpää. Alpeilta löytyneellä esihistoriallisella Ötzillä oli tulentekovarusteissaan taulakääpää.
Aiheesta muualla

Tiedebasaari: Taulakääpä kelpaa vaikka todistajaksi (Arkistoitu – Internet Archive)
Arkeologian harrastajalehti 2004 TAULAKÄÄVÄSTÄ TULEKSI (Arkistoitu – Internet Archive) s.3 (pdf)
Partio: Taulan tai luntun valmistus (Arkistoitu – Internet Archive)
Steve Ferrone

Steve Ferrone (s. 25. huhtikuuta 1950 Brighton) on brittiläinen rumpali. Hän soitti vuosina 1994-2017 Tom Petty & the Heartbreakers -yhtyeessä, ja on esiintynyt monien muiden artistien levyillä.
Ferrone syntyi Brightonissa, Englannissa, ja opiskeli Ranskassa. Hänen varhaisia yhtyeitään olivat muiden muassa Bloodstone ja Brian Augers Oblivion Express. Vuosina 1974-1982 hän soitti Average White Bandissa. Vuosina 1986–1988 hän toimi usein Duran Duranin sessio- ja kiertuerumpalina, ja vuosina 1986–1992 hän teki kiertueita ja levytti Eric Claptonin kanssa. Vuodesta 1992 lähtien Ferrone on soittanut Tom Petty & the Heartbreakersissä. Vuonna 2003 hän julkaisi soololivealbumin It Up: Steve Ferrone and Friends Live at La Ve Lee.
Ferrone on esiintynyt myös muiden muassa The Bee Geesin, Brian Mayn, Anita Bakerin, George Bensonin, Climie Fisherin, Peter Framptonin, Jeff Golubin, Whitney Houstonin, Chaka Khanin, Freddie Kingin, Pat Methenyn, Marcus Millerin, Jeffrey Osbornen, Paul Simonin, Bernie Worrellin ja Jaco Pastoriuksen levyillä.
Taliesin Jaffe

| Taliesin Jaffe |
| --- | --- |

Henkilötiedot
Koko nimi:  Taliesin Axelrod Jaffe
Syntynyt: 19. tammikuuta 1977 (ikä 47)  Los Angeles, Kalifornia
Ammatti:  ääninäyttelijä, ääniohjaaja, käsikirjoittaja
Näyttelijä
Taiteilijanimet:  T. Axelrod Talis Axelrod T. Axlerod Talis Axlerod Talleen Jaffe
Aktiivisena:  Lapsinäyttelijänä 1983–1989 Ääninäyttelijänä 2000–
Merkittävät roolit:  Kenny Butler (Varokaa, isä on irti!) Kenny Granger (She's the Sheriff) Blanka (Street Fighter IV) Salama (Mortal Kombat vs. DC Universe ja Injustice 2)
Palkinnot
 Young Artist 1985 The Facts of Life  1987 Child's Cry 
Aiheesta muualla
www.taliesinjaffe.com
IMDb 
Elonet
Taliesin Axelrod Jaffe (s. 19. tammikuuta 1977 Los Angeles, Kalifornia) on yhdysvaltalainen ääninäyttelijä, ääniohjaaja, käsikirjoittaja ja entinen lapsinäyttelijä.
Ura

Jaffe aloitti lapsinäyttelijänä 1980-luvun alussa ja esiintyi niin elokuvissa kuin televisiosarjoissa. Hänet muun muassa palkittiin kahdesti Young Artist -palkinnolla televisiosarjasta The Facts of Life ja televisioelokuvasta Child's Cry. Sittemmin Jaffe sai ensimmäisen pääroolinsa televisiosarjasta She's the Sheriff, joka oli hänen viimeinen lapsiroolinsa.
Vartuttuaan Jaffe palasi 2000-luvun alussa television pariin ryhtyessään ääninäyttelijäksi, ääniohjaajaksi, sekä animen käsikirjoitusten kääntäjäksi. Hän muun muassa käsikirjoitti muutamia jaksoja Hellsingiin ja Jigoku shôjon. Näiden ohella Jaffe on äänittänyt muutamia videopelejä, kuten World of Warcraft: Wrath of the Lich King, Street Fighter IV ja Super Street Fighter IV, sekä Mortal Kombat vs. DC Universe, jossa Jaffe toimi Salama äänenä.
Aiheesta muualla

CrystalAcids (englanniksi)
Taula (megaliitti)

Menorcan Talatí de Daltista 4 km Maósta länteen löydetty taula.
Taula on Baleaarien Menorcalta löydetty megaliittityyppi, jossa ainakin pystysuora pylväsmäinen kivi kannattelee ylhäällä olevaa vaakasuoraa kiveä tai kiviä. Kivet ovat melko hyvin työstettyjä. Tauloja rakensi kivisiä talaiot-hautoja tehnyt kulttuuri noin 1000–300 eaa.
Aiheesta muualla

Wikimedia Commonsissa on kuvia tai muita tiedostoja aiheesta .
Discover the most important megalithic monuments of Menorca (englanniksi)
CalaMenorca.com: Prehistoric Menorca (englanniksi)
Talia Shire

| Talia Shire |
| --- | --- |
 Talia Shire vuonna 1976.
Henkilötiedot
Koko nimi:  Talia Rose Shire, o.s. Coppola
Syntynyt: 25. huhtikuuta 1946 (ikä 78) New York
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Elonet
Talia Rose Shire, o.s. Coppola, (s. 25. huhtikuuta 1946 New York) on yhdysvaltalainen näyttelijä, jonka veli on ohjaaja Francis Ford Coppola.
Talia Shiren menestyksekkäimmät roolit ovat Connie Corleone Kummisetä-elokuvissa ja Adrian Balboa Rocky-elokuvissa. Shire oli ehdolla Oscar-palkinnon saajaksi parhaasta naissivuroolista elokuvista Rocky ja Kummisetä osa II.
Valikoitu filmografia

Kummisetä (1972)
Kummisetä osa II (1974)
Rocky (1976)
Rockyn uusintaottelu (1979)
Tiikerinsilmä – Rocky III (1982)
Rocky IV (1985)
Rocky V (1990)
Kummisetä osa III (1990)
Aiheesta muualla

Talia Shire Internet Movie Databasessa. (englanniksi)
Suomen kellomuseo

| Suomen Kellomuseo |
| --- | --- |
 Museo Kruunun näyttelytilat Espoossa.
Tyyppi:  Erikoismuseo, museo 
Osoite:  Ahertajantie 5, 02100 Espoo  
Sijainti:  WeeGee-talo 
Perustettu:  1981
Koordinaatit:  60°10′44″N, 24°47′38″E
 fiSuomen Kellomuseo 
Suomen kellomuseo oli kelloihin erikoistunut museo, jonka näyttelytilat sijaitsivat Espoon Tapiolassa.
Museon kokoelmat saivat alkunsa vuonna 1944, jolloin Kelloseppäkoulu perustettiin Lahteen. Koulun opettajat aloittivat opetuskokoelman keräämisen koulun käyttöön. Kokoelma siirtyi Tapiolaan koulun mukana 1950-luvulla. 1980-luvulla perustettiin kellomuseosäätiö hoitamaan kokoelmia ja fyysinen museo avattiin Opinkuja 2:een Espoossa. Vuonna 2006 museo muutti Näyttelykeskus WeeGeelle, jossa se toimi vuoteen 2020 asti.
Korut tulivat osaksi museon toimintaa vuonna 2021, jolloin museo vaihtoi nimekseen Suomen kello- ja korumuseo Kruunu, ja museo muutti osoitteeseen Ahertajantie 3 Espoo.
Taupo (täsmennyssivu)

Taupo viittaa seuraaviin:
Taupo, kaupunki Uudessa-Seelannissa
Taupojärvi, järvi Uuden-Seelannin Pohjoissaaressa
Taupo, tulivuori Uuden-Seelannin Pohjoissaaressa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Taupo”, voi hakea sivunnimihaulla, laajalla sivunnimihaulla tai tekstihaulla.
Steve Eisman

Steve Eisman (s. 8. heinäkuuta 1962) on yhdysvaltalainen yritysjohtaja ja sijoittaja, joka tuli tunnetuksi kun hän myi lyhyeksi CDO-johdannaisia vuosien 2007–2008 asuntokuplassa ja rikastui sillä. Eisman on Neuberger Bermanin toimitusjohtaja ja sijoitusportfolion johtaja. Eisman on kampanjoinut voittoa tavoittelevia korkeakouluja vastaan.
Näkemyksiä

Steve Eismanin mukaan setelirahoitus epäonnistui totaalisesti vastauksena finanssikriisiin 2008. Eismanin mukaan setelirahoitus ei kiihdyttänyt talouskasvua, vaan se aiheutti vain osakekurssien nousun pörssissä. Eisman kutsuu setelirahoitusta ”rahapolitiikaksi rikkaille ihmisille”.
Suomen Ympäristöoikeustieteen Seura

Suomen Ympäristöoikeustieteen Seura (SYS) on suomalainen oikeustieteellinen yhdistys, jonka tarkoituksena on edistää ja tukea ympäristökysymysten oikeudellista tutkimusta ja kehittää yhteistyötä eri ympäristötieteiden tutkijoiden ja ympäristöalan viranomaisten kanssa Suomessa ja kansainvälisesti. Seura perustettiin vuonna 1980, ja se on Pohjoismaiden vanhin ympäristöoikeustieteellinen yhdistys.
Seura toteuttaa tarkoitustaan muun muassa harjoittamalla julkaisutoimintaa, antamalla lausuntoja ja järjestämällä seminaareja. Seura on vuodesta 1980 alkaen julkaissut aikakauskirjaa Ympäristöjuridiikka. Seura on jäsen Tieteellisten seurain valtuuskunnassa sekä kansainvälisissä järjestöissä Centre international de droit comparé de l'environnement ja European Environmental Law Association (EELA).
Seuralla on noin 450 aktiivista jäsentä. Jäsenten tehtävät liittyvät tavalla tai toisella ympäristöä koskeviin oikeudellisiin kysymyksiin, ja jäsenet ovat pääosin juristeja, mutta mukana on myös teknis-luonnontieteellisen tai muun koulutuksen saaneita.
Teerasil Dangda

Teerasil Dangda
Teerasil Dangda (s. 6. kesäkuuta 1988 Bangkok, Thaimaa) on thaimaalainen jalkapalloilija, joka edustaa Primera Divisiónissa pelaavaa UD Almeríaa lainasopimuksella kotimaansa Muangthong Unitedista. Dangda pelaa myös Thaimaan jalkapallomaajoukkueessa. Hän on pelipaikaltaan keskushyökkääjä.
Ura

Dangda aloitti ammattilaisuransa vuonna 2005 kotimaansa Royal Thai Air Forcessa. Seuraavana vuonna hän siirtyi Raj Prachaan, jossa hän oli joukkueensa paras maalintekijä yhdeksällä maalilla 18 ottelussa, ennen kuin matka jatkui maan suurseuraan Muangthong Unitediin. Siellä Dangda pelasi 15 ottelua ja teki seitsemän maalia, kunnes hän siirtyi Vietnamin liigan kautta Valioliigan suurseuraan Manchester Cityyn. Dangda ei pelannut yhden Englannin-kauden aikana yhtään peliä ja käytyään lainalla Raiffeisen Super Leaguen Grasshoppersissa Dangda palasi takaisin kotimaahansa ja Raj Prachaan. Seuraavana vuonna hän palasi Muangthong Unitediin, jossa pelatun viiden vuoden aikana Dangda nousi seuran yhdeksi tärkeimmistä pelaajista. Hän pelasi 156 ottelua ja teki 76 maalia. Kesällä 2014 Dangda siirtyi lainalle Espanjan La Ligan UD Almeríaan. Hänestä tuli ensimmäinen thaimaalainen kyseisessä sarjassa. Thaimaan jalkapallomaajoukkueessa Dangda debytoi vuonna 2007. Hän on pelannut maajoukkueessa 57 ottelua ja tehnyt niissä 28 maalia. Dangda on 183 senttimetriä pitkä.
Käännös suomeksi
Sinopin maakunta

Sinopin maakunta Turkissa
Sinopin piirikunnat
Sinopin maakunta on yksi Turkin 81 maakunnasta. Sinopin maakunta sijaitsee Pohjois-Turkissa Mustanmeren rannalla.
Maakunnan  pääkaupunki on Sinop. Vuoden 2015 lopussa arvioitu väkiluku oli 204 133.
Sinopin naapurimaakuntia ovat Kastamonu, Çorum ja Samsun.
Piirikunnat

Ayancık
Boyabat
Dikmen
Durağan
Erfelek
Gerze
Saraydüzü
Sinop
Türkeli
Aiheesta muualla

Kuvia tai muita tiedostoja aiheesta Sinopin maakunta Wikimedia Commonsissa
Turkin maakunnat
Adana
Adıyaman
Afyonkarahisar
Ağrı
Aksaray
Amasya
Ankara
Antalya
Ardahan
Artvin
Aydın
Balıkesir
Bartın
Batman
Bayburt
Bilecik
Bingöl
Bitlis
Bolu
Burdur
Bursa
Çanakkale
Çankırı
Çorum
Denizli
Diyarbakır
Düzce
Edirne
Elazığ
Erzincan
Erzurum
Eskişehir
Gaziantep
Giresun
Gümüşhane
Hakkari
Hatay
Iğdır
Isparta
İstanbul
İzmir
Kahramanmaraş
Karabük
Karaman
Kars
Kastamonu
Kayseri
Kilis
Kırklareli
Kırıkkale
Kırşehir
Kocaeli
Konya
Kütahya
Malatya
Manisa
Mardin
Mersin
Muğla
Muş
Nevşehir
Niğde
Ordu
Osmaniye
Rize
Sakarya
Samsun
Şanlıurfa
Siirt
Sinop
Sivas
Şırnak
Tekirdağ
Tokat
Trabzon
Tunceli
Uşak
Van
Yalova
Yozgat
Zonguldak
St. George

St. George (suom. Pyhä Yrjö) voi tarkoittaa seuraavia:
Paikkoja

St. George’s, Grenadan pääkaupunki
St. George, New Brunswick, Kanada
St. George, Alaska, Yhdysvallat
St. George, Etelä-Carolina, Yhdysvallat
St. George, Kansas, Yhdysvallat
St. George, Maine, Yhdysvallat
St. George, Missouri, Yhdysvallat
St. George, Utah, Yhdysvallat
St. George, Vermont, Yhdysvallat
St. George’s, Bermuda
Saint George, Antiguan ja Barbudan kunta
Saint George, Saint Vincentin ja Grenadiinien kunta
Saint George, Grenadan kunta
Saint George, Dominican alue
Saint-George, Sveitsin kunta
Saint George, Alaska, Yhdysvallat
St. George, Florida, Yhdysvallat
St. George's, Bermuda
Laivoja

TrSS St George, vuonna 1906 rakennettu matkustaja-alus, myöhemmin sairaalalaiva
St. George (1622), 60-tykkinen linjalaiva
St. George (1626), alus
HMS St. George (1687), 96-tykkinen linjalaiva
HMS St. George (1701), tutkimusalus
HMS St. George (1785), 98-tykkinen toisen luokan linjalaiva
HMS St. George (1812), linjalaiva
HMS St. George (1840), 120-tykkinen ensimmäisen luokan linjalaiva
HMS St. George (1892), Edgar-luokan risteilijä
USS St. George (CVE-17), saattuetukialus
Muita

Hotel St. George, hotelli Helsingissä
Muilla kielillä

St. Georg, Hampurin kaupunginosa
Sfântu Gheorghe, Romanian kaupunki
San Jorge, Filippiinien kunta
Saint-Georges, useita ranskankielisiä kuntia
Suur-Merijoen lento-onnettomuus 1935

Suur-Merijoen lento-onnettomuus tapahtui 30. heinäkuuta 1935 Viipurin lähellä Suur-Merijoella, kun kaksi Suomen ilmavoimien Junkers K 43-konetta törmäsi ilmassa toisiinsa ryhmälentoharjoituksessa ja syöksyi maahan. Onnettomuudessa kuoli viisi lentäjää ja kaksi pelastui laskuvarjoilla.
Iltapäivällä kello 16 aikaan pidettyjen 23 koneen ryhmälentoharjoitusten aikana kaksi Lentoasema 6:n konetta JU 123 ja JU 125 törmäsi yhteen 300 metrin korkeudessa jouduttuaan toisten koneiden potkurivirtoihin. Koneet putosivat maahan ja syttyivät palamaan. Kaikkien lentäjien laskuvarjot eivät ehtineet avautua ennen maahantuloa ja lisäksi JU 123:n kaksi lentäjää takertui koneeseen. Onnettomuudessa saivat surmansa JU 123:n varaohjaaja vääpeli Tarmo Heikki Tanner (s. 1907) ja konekivääriampuja kersantti Toivo Nikodemus Mäkinen (s. 1909) sekä JU 125:n päällikkö vänrikki Onni Aleksanteri Suutarinen (s. 1909), ohjaaja, vääpeli Aarne Into Heinonen (s. 1907) ja vara-ohjaaja kersantti Pertti Ahti Koskinen (s. 1910). JU 123:n päällikkö luutnantti Otto Olavi Lumiala ja ohjaaja, vääpeli Jalmari Reinhold Taulu pelastuivat laskuvarjoilla.
Koneet olivat onnettomuuden sattuessa harjoittelemassa 3. elokuuta 1935 Suur-Merijoella pidettyä Suomen ilmavoimien suurta lentonäytöstä varten. Näytös oli Suomen ilmavoimien ensimmäinen oma lentonäytös, siihen asti lentonäytöksiä olivat järjestäneet useimmiten Ilmailuklubi ja Suomen Ilmapuolustusliitto. Lentonäytöstä selostettiin myös Yleisradiossa ja selostajina toimivat Suomen ensimmäinen naislentäjä Vuokko Knuutila-Arni, diplomi-insinööri Paavo Arni, taiteilija Alexis af Enehjelm ja luutnantti A. Halttu.
Aiheesta muualla

Ilmailumme suuronnettomuus eilen, Karjala, 31.07.1935, nro 202, s. 5, Kansalliskirjaston digitaaliset aineistot
Suur-Merijoen lento-onnettomuus, Laatokka, 03.08.1935, nro 90, s. 1, Kansalliskirjaston digitaaliset aineistot
Strasburgeriaceae

| Strasburgeriaceae |
| --- | --- |
 Ixerba brexioides
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Crossosomatales
Heimo::  Strasburgeriaceae  Tiegh., nom. cons.
Synonyymit
 Ixerbaceae Doweld & Reveal 
Suvut
 Ixerba  Strasburgeria 
Katso myös
   Strasburgeriaceae Wikispeciesissä   Strasburgeriaceae Commonsissa 
Infobox OKNimi-testi OK: 
Strasburgeriaceae on kaksi lajia käsittävä kasviheimo koppisiemenisten Crossosomatales-lahkossa.
Tuntomerkit

Heimon kasvit ovat ainavihantia puita. Lehdet ovat kierteisasentoisia ja sahalaitaisia. Kukat ovat kookkaita, ja niissä on kierteisesti asettuneet verholehdet ja kynnelliset terälehdet. Heteenpalhot ovat litteät. Emiön vartalo on ontto, ja siemenaiheet ovat varrettomia.
Levinneisyys

Heimon lajit kasvavat Uudessa-Kaledoniassa ja Uudessa-Seelannissa.
Luokittelu

Heimossa on vain kaksi lajia:
Ixerba brexioides kasvaa Uuden-Seelannin Pohjoissaarella. Se on ainavihanta puu, jonka lehtiasento on valekiehkurainen. Sen lehdet ovat korvakkeettomat ja kukinto sarjamainen ja sijainniltaan varsipäätteinen (terminaalinen), melko isokukkainen. Verho- ja terälehtiä on kumpiakin viisi, heteitä kymmenen. Sikiäimen tyvellä on hieman liuskainen mesiäinen. Sikiäin on viiden yhteen kasvaneen emilehden muodostama, ja sen päässä on voimakassärmäinen vartalo, joka on selvästi kierteinen kärjestään. Hedelmä on selkäluomainen kota, jonka liuskat ovat puutuneita ja avautuneina ulospäin taipuneita. Siemenet ovat kiiltäviä ja leveä- ja punavaippaisia.
Strasburgeria robusta (syn. S. calliantha) on kotoisin Uuden-Kaledonian ultraemäksisiltä kallioilta ja on niin ikään ainavihanta puu. Sen lehdet ovat korvakkeelliset, kierteisesti asettuneet, hammaslaitaiset, ja kookkaat kukat yksittäin lehtihangoissa. Verholehtiä niissä on kahdeksasta kymmeneen, ja ne sijaitsevat kierteisesti. Terälehtiä on tavallisesti viisi, harvoin kuusi, ja heteitä kymmenen yhtenä kiehkurana. Ponsien lokerositeet ovat paksuja, ja ponnenpuoliskot eli teekat kiinnittyvät niihin koko pituudeltaan. Sikiäimen ympärillä on pohjuksessa kuppimaisia suomuja, joiden suojassa heteenpalhojen tyvet ovat. Sikiäin koostuu neljästä seitsemään yhteen kasvaneesta emilehdestä, ja luotit ovat liuskaisia. Sikiäimessä on yhtä monta siemenaihetta kuin emilehteäkin. Hedelmä on avautumaton, melko kuiva ja verhiöllinen.
Aikaisemmin Strasburgeria vietiin usein Ochnaceae-heimoon. Cronquist (1981) sijoitti Ixerba-suvun herukkakasveihin (Grossulariaceae), Takhtajan (1997) puolestaan Brexiaceae-heimon yhteyteen. Jälkimmäinen sijoittuu nykyään kelasköynnöskasveihin (Celastraceae), herukkakasvit Saxifragales-lahkoon.